
Kasutusloa andmine (Vahtra tn 5, Narva).
1. ASJAOLUD JA MENETLUSE KÄIK

31.03.2016 laekus Narva Linnavalitsusele läbivaatamiseks Vahtra tn 5 püstitatud kaubandushoonele kasutusloa taotlus (linnavalitsuse dokumendiregistris nr 3113/1-16).
Ehitusseadustiku § 52 lg 1 kohaselt 21.04.2016 ehitusjärelevalve osakond kasutusloa taotluse andmed kandis ehitisregistrile ning genereeris kasutusloa taotluse eelnõu nr 1612371/00434, menetlus nr 59733.  

Ehitusseadustiku § 42 lg 7 punkti 2 kohaselt 21.04.2016 kasutusloa taotluse eelnõu on ehitisregistri kaudu  edastatud Päästeametile kooskõlastamiseks.

05.05.2016 Päästeamet ehitisregistris kooskõlastas kasutusloa eelnõu.

Ehitusseadustiku § 130 lõike 2 punkti 2 kohaselt toimus 15.04.2016 ehitise nõuetele vastavuse kontrollimine. Kontrollimisele kaasati ehituse tellija, ehitusettevõtja, omanikujärelevalve esindajad. Ehitusseadustiku § 130 lõike 2 punkti 2 kohase kontrolli kohta koostati 20.04.2016 akt, milles ehitise ülevaatusele kaasatud isikud pidid avaldama oma arvamust ehitisele kasutusloa andmise kohta. Vastavalt haldusmenetluse seaduse § 16 lg 1 edastati akt menetluse kiiruse ja ökonoomia huvides taotlejale ülevaatusele kaasatud isikute arvamuste saamiseks. 

13.05.2016 ehitise nõuetele vastavuse kontrollimise akt tagastati. Kõik kaasatud isikud hindasid püstitatud kaubandushoone nõuetele vastavaks ning kinnitasid ehitise nõuetele vastavuse kontrollimise aktil oma allkirjadega, et ehitusseadustiku § 55 loetletud põhjused kasutusloa väljastamisest keeldumiseks puuduvad. 

Seega, Vahtra tn 5 püstitatud kaubandushoonele võib anda kasutusluba. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva linna ehitusmääruse § 27  lõike 3 kohaselt ehitise kasutusloa väljastamise või                 väljastamisest keeldumise ja kehtetuks tunnistamise otsustab Linnavalitsus. 

3.  OTSUS

        Anda Vahtra tn 5 püstitatud kaubandushoonele kasutusluba. 
4. RAKENDUSSÄTTED

4.1. Korraldus jõustub seadusega sätestatud korras. 

4.2.    Käesoleva korralduse peale võib esitada Narva Linnavalitsusele vaide haldusmenetluse seaduses  sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

